ที่ศาลอาญา ถ.รัชดาภิเษก กทม. เมื่อเวลา 17.45 น.วันที่ 26 สิงหาคม พ.ต.ต.อธิคม อภิชยกูลกิจ พนักงานสอบสวน สน.สุทธิสารพร้อมกำลังควบคุมตัวผู้ต้องหา นำโดยนายธเนศ คำชุม อายุ 43 ปี กับพวกรวม 82 คน เป็นชาย 78 คน หญิง 4 คน กลุ่มนักรบศรีวิชัย ผู้ต้องหา ในความผิดร่วมกันตั้งแต่ 10 คนขึ้นไปใช้กำลังประทุษร้ายหรือกระทำการอย่างหนึ่งอย่างใดให้เกิดความวุ่นวายขึ้นในบ้านเมืองร่วมกันบุกรุกเข้าไปในสำนักงานในความครอบครองของผู้อื่นโดยใช้กำลังประทุษร้ายโดยมีอาวุธ และร่วมกันทำความผิดตั้งแต่ 2 คนขึ้นไปในเวลากลางคืน , ร่วมกันตั้งแต่ 5 คนขึ้นไปข่มขืนใจผู้อื่นให้กระทำการหรือไม่กระทำการใดโดยทำให้กลัวว่าจะเกิดอันตรายต่อร่างกายและทรัพย์สินโดยมีอาวุธ, มีอาวุธปืนและเครื่องกระสุนปืนไว้ในครอบครองโดยไม่ได้รับอนุญาต และพาอาวุธปืนไปในเมืองหรือในทางสาธารณะโดยไม่ได้รับอนุญาตตามประมวลกฎหมายอาญา มาตรา 215, 364, 365, 309 และ 371 และ พ.ร.บ.อาวุธปืน ฯ พ.ศ.2490 รวม 6 ข้อหา ซึ่งความผิดที่มีโทษจำคุกสูงสุดคือ ฐานบุกรุกซึ่งมีอัตราโทษจำคุกไม่เกิน 5 ปี หรือปรับไม่เกิน 1 หมื่นบาทหรือทั้งจำทั้งปรับ
ฐานบุกรุกซึ่งมีอัตราโทษจําคุกไม่เกินกี่ปี 
5 ปี